stanford-oval/wikipedia huggingface dataset:
פרס גראמי לביצוע הראפ הטוב ביותר
זוכים > שנות ה-90

| שנה | זוכה | ביצוע | מועמדים |
| --- | --- | --- | --- |
| 1990 | יאנג אם סי | "Bust a Move" |  דה לה סול - "Me Myself and I"  די ג'יי ג'אזי ג'ף אנד דה פרש פרינס - "I Think I Can Beat Mike Tyson"  פאבליק אנמי - "Fight the Power"  טון לוק - "Funky Cold Medina" |
זוכים > שנות ה-2010

| שנה | זוכה | ביצוע | מועמדים |
| --- | --- | --- | --- |
| 2012 | ג'יי זי וקניה וסט | "Otis" |  כריס בראון עם ליל ויין ובאסטה ריימס - "Look At Me Now"  לופ פיקאסו - "The Show Goes On"  ניקי מינאז' עם דרייק - "Moment 4 Life"  ויז קאליפה - "Black and Yellow" |
| 2013 | ג'יי זי וקניה וסט | "Niggas in Paris" |  דרייק עם ליל ויין - "HYFR (Hell Ya Fucking Right)"  נאז - "Daughters"  קניה וסט, ביג שון, פושה טי ו-2 צ'יינז - "Mercy"  יאנג ג'יזי עם ג'יי זי ואנדרה 3000 - "I Do" |
| 2014 | מאקלמור וריאן לואיס עם וואנז | "Thrift Shop" |  דרייק - "Started from the Bottom"  אמינם - "Berzerk"  ג'יי זי - "Tom Ford"  קנדריק לאמאר - "Swimming Pools (Drank)" |
| 2015 | קנדריק לאמאר | "I" |  צ'ילדיש גמבינו - "3005"  דרייק - "0 to 100 / The Catch Up"  אמינם - "Rap God"  ליקריי - "All I Need Is You" |
| 2016 | קנדריק לאמאר | "Alright" |  ג'יי קול - "Apparently"  דרייק - "Back to Back"  פטי ואפ - "Trap Queen"  ניקי מינאז' עם דרייק וליל ויין - "Truffle Butter"  קניה וסט עם תיאופילוס לונדון, אלן קינגדום ופול מקרטני - "All Day" |
| 2017 | צ'אנס הראפר עם ליל ויין ו-2 צ'יינז | "No Problem" |  דיזיינר - "Panda"  דרייק עם ג'יי זי וקניה וסט - "Pop Style"  פאט ג'ו ורמי מה עם פרנץ' מונטנה ואינפרד - "All the Way Up"  סקולבוי קיו עם קניה וסט - "That Part" |
| 2018 | קנדריק לאמאר | "Humble" |  ביג שון - "Bounce Back"  קארדי בי - "Bodak Yellow"  ג'יי זי - "4:44"  מיגוס עם ליל עוזי ורט - "Bad and Boujee" |
| 2019 | אנדרסון פאאק | "Bubblin'" |  קארדי בי - "Be Careful"  דרייק - "Nice for What"  טראוויס סקוט - "Sicko Mode" |
| 2019 | קנדריק לאמאר, ג'יי רוק, פיוצ'ר וג'יימס בלייק | "King's Dead" |  קארדי בי - "Be Careful"  דרייק - "Nice for What"  טראוויס סקוט - "Sicko Mode" |
זוכים > שנות ה-2020

| שנה | זוכה | ביצוע | מועמדים |
| --- | --- | --- | --- |
| 2020 | ניפסי האסל עם רודי ריץ' והיט-בוי | "Racks in the Middle" |  ג'יי קול - "Middle Child"  דה-בייבי - "Suge"  דרימוויל - "Down Bad"  אופסט עם קארדי בי - "Clout" |
| 2021 | מייגן די סטליון בהשתתפות ביונסה | "Savage" |  "Deep Reverence" – ביג שון בהשתתפות ניפסי האסל  "Bop" – דה-בייבי  "Whats Poppin" – ג'ק הארלו  "The Bigger Picture" – ליל בייבי  "Dior" – פופ סמוק |
| 2022 | בייבי קים וקנדריק לאמאר | "Family Ties" |  קארדי בי – "Up"  ג'יי קול בהשתתפות 21 סבאג' ומוראי – "My Life"  דרייק בהשתתפות פיוצ'ר ויאנג ת'אג – "Way 2 Sexy" (נפסל)  מייגן די סטליון – "Thot Shit" |
| 2023 | קנדריק לאמאר | "The Heart Part 5" |  די ג'יי חאלד בהשתתפות ריק רוס, ליל ויין, ג'יי-זי. ג'ון לג'נד ופריידיי – "God Did"  דוג'ה קאט – "Vegas"  גאנה ופיוצ'ר בהשתתפות יאנג ת'אג – "Pushin P"  היטקיד וגלורילה – "F.N.F. (Let's Go)" |
| 2024 | קילר מייק בהשתתפות אנדרה 3000, פיוצ'ר וארין אלן קיין | "Scientists & Engineers" |  "The Hillbillies" – בייבי קים בהשתתפות קנדריק לאמאר  "Love Letter" – בלאק ת'אוט  "Rich Flex" – דרייק ו-21 סבאג'  "Players" – קוי לראי |
סטטיסטיקות > אמנים בעלי מספר הזכיות הרב ביותר

5 זכיות: קנדריק לאמאר
2 זכיות: ג'יי זי וקניה וסט
סטטיסטיקות > אמנים בעלי מספר המועמדויות הרב ביותר

9 מועמדויות: דרייק
6 מועמדויות: קניה וסט וקנדריק לאמאר
5 מועמדויות: ג'יי זי
4 מועמדויות: ליל ויין, קארדי בי וג'יי קול
3 מועמדויות: פיוצ'ר
2 מועמדויות: ביג שון, די ג'יי ג'אזי ג'ף אנד דה פרש פרינס, אמינם, ניקי מינאז', 2 צ'יינז ויאנג ת'אג
צוות איתמר

| --- | --- |

עטיפת הספר, מהדורת 2003
 מידע כללי
 מאת:  אבנר שור
 שפת המקור:  עברית
 סוגה:  ספר עיון
 הוצאה
 הוצאה:  הוצאת כתר
 תאריך הוצאה:  2003, 2013
 מספר עמודים:  288, 295
 קישורים חיצוניים
 הספרייה הלאומית:  002285229, 003522794
עטיפת הספר, מהדורת 2013
צוות איתמר הוא ספר שנכתב בידי אבנר שור אשר יצא לאור בשנת 2003 בהוצאת כתר. הספר מתאר את שירותם של המחבר וחבריו לצוות כלוחמים בסיירת מטכ"ל. שם הספר נגזר משם הצוות בו שירת המחבר ביחידה, הקרוי על שם מפקדו, איתמר סלע.
בספר

הספר נפתח בתיאור גיוסו של המחבר, אבנר שור, בן קיבוץ שובל, לצה"ל בפברואר 71'. שור התנדב לסיירת מטכ"ל וצורף לצוות לוחמים בפיקודו של איתמר סלע. עם חבריו לצוות נמנו אבי דיכטר, עמרי פדן ואורי טבנקין. לאחר הטירונות מתאר המחבר את מסלול הכשרת הלוחם ביחידה, אותו עברו הוא וחבריו, וכן את אימוני הצוות, כיצד נתגבשו לכדי יחידה מלוכדת באמצעות התגברות על מכשולים ואתגריים אישיים וצוותיים. עוד מתאר שור את מערכת היחסים הבין-צוותית ואת הדינמיקה בינם לבין מפקדם, איתמר. בספר מוזכרים גם מי שהיו מפקדים בולטים ביחידה ובהם אהוד ברק, אשר שימש כמפקד היחידה, יוני נתניהו, אשר היה מפקד הפלוגה בעת הכשרתם, וכן מחליפו מוקי בצר.
במבצע אביב נעורים נהרג אחיו, אבידע שור, שהיה סגן מפקד סיירת צנחנים. במלחמת יום הכיפורים, לחמו חברי הצוות בשורות הסיירת  בחזיתות הצפון והדרום. בין היתר לקחו חלק במבצע זנבר, חצו את תעלת סואץ ולבסוף לקחו חלק בפשיטה מוסקת על ג'בל עתקה. לבסוף מתאר שור את שחרורם של לוחמי הצוות מן הצבא, ואת עבודתם בשב"כ כמאבטחים בשגרירות ישראל בלונדון. עוד מתאר המחבר את המילואים ביחידת שלדג בעת מלחמת לבנון הראשונה. בספר בולטות הרעות ואחוות הלוחמים שבצוות שנותרו שנים רבות לאחר השירות הצבאי המשותף.
בשנת 2004 הוענק למחבר פרס יצחק שדה לספרות צבאית.
הערות שוליים

↑  אבנר שור, "צוות איתמר", הוצאת כתר, 2003, עמוד 39.
↑  אמיר בוחבוט, סיירת מטכ"ל בת 50, באתר nrg, עמרי פדן מספר על חבריו לצוות, מעריב, ‏ 24 במרץ 2007.
↑  אבנר שור, "צוות איתמר", הוצאת כתר, 2003, עמוד 82.
1 2  אבנר שור, "צוות איתמר", הוצאת כתר, 2003, עמוד 51.
↑  אהרון לפידות, הלילה שבו נולדו מיתוסים, באתר ישראל היום, 5 באפריל 2013.
↑  אבנר שור, "צוות איתמר", הוצאת כתר, 2003, עמודים 50-51.
↑  אבנר שור, "צוות איתמר", הוצאת כתר, 2003, עמודים 146-147.
↑  אבנר שור, "צוות איתמר", הוצאת כתר, 2003, עמוד 154.
↑  אבנר שור, "צוות איתמר", הוצאת כתר, 2003, עמודים 212-220.
↑  אבנר שור, "צוות איתמר", הוצאת כתר, 2003, עמוד 249.
↑  אבנר שור, "צוות איתמר", הוצאת כתר, 2003, עמוד 257.
ערך זה הוא קצרמרבנושא ספרות. אתם מוזמנים לתרום לוויקיפדיה ו.
קו (כתב עת)

| --- | --- |

 סוג:  כתב עת
 עורך ראשי:  יונה פישר רחל שפירא דן עומר
 תאריכי הופעה:  1965–1970 (כ־5 שנים)
 שפה:  עברית
 מערכת:  ירושלים 
 מדינה:  ישראל ישראל
 
קו, כתב עת לאמנות וספרות – צורות ותכנים חדשים הוא כתב עת ישראלי לאמנות וספרות שהופיע בין השנים 1965–1970 בישראל והקיף 12 גיליונות. את כתב העת ערכו יונה פישר, רחל שפירא ודן עומר והוא עסק באמנות אוונגרדית, באדריכלות, ספרות ועוד.
בגליונותיו הראשונים פרסם כתב העת מניפסטים מתורגמים של הפוטוריזם (אוקטובר 1966) ושל הסוראליזם (ינואר 1967).
בין השנים 1980–1990 ראו אור 10 גיליונות נוספים של כתב העת. בשנת 2004 יצא לאור גיליון של כתב העת "המעורר", בהוצאת גלריה דביר, שנקרא "קו המעורר", והיווה מחווה לכתב העת.
הערות שוליים

1 2  קיטלוג של כתב העת בספרייה הלאומית, באתר קטלוג הספרייה הלאומית
↑  דרור הררי, אל מקורות המיצג: צמיחתה של אמנות פרפורמטיבית בישראל בשנות השישים, זמנים, רבעון להיסטוריה. גיליון 99, 2007
ערך זה הוא קצרמרבנושא כתבי עת ובנושא ישראל. אתם מוזמנים לתרום לוויקיפדיה ו.
קו 12 (הרכבת התחתית של מדריד)

קו 12 של הרכבת התחתית של מדריד (בספרדית: línea 12) הוא קו רכבת תחתית במערכת הרכבת התחתית של מדריד. הקו, שנפתח בשנת 2003 ממלא תפקיד חשוב במערכת ומקשר בין תחנות וקווים רבים במערכת הרכבת התחתית והרכבת הפרברית. הקו, בשונה משאר הקווים אינו עובר בכלל במדריד. הוא נוסע במסלול מעגלי סביב הפרברים הדרומיים של מדריד אך לא נכנס לעיר. המסלול של הקו מסומן בצבע ירוק זית ופועלות בו 28 תחנות, לאורך יותר מ-40 קילומטר מקצה לקצה.
קו זה, אשר נפתח בשנת 2003, הוא קו הרכבת התחתית האחרון שנפתח. מאז פתיחתו לא נפתחו עוד קווים חדשים, אך פותחו והורחבו הקווים הקיימים.
מסלול הקו

הקו, בשונה משאר הקווים, אינו עובר בכלל במדריד, אלא נוסע במסלול מעגלי סביב הפרברים הדרומיים של העיר. במסלולו הוא חוצה את הפרברים: חטאפה, לגנס, אלקורקון, מוסטולס ופואנלברדה. הקו אינו פוגש בקווים אחרים של הרכבת התחתית של מדריד אך הוא נפגש עם שלושה קווים של הרכבת הפרברית של מדריד.
פרנסיס בייקר

פרנסיס בייקר (באנגלית: Francis Horace Baker; ‏(1887 - ?) היה שופט בריטי שכיהן בארץ ישראל בתקופת המנדט הבריטי. ישב בדין בבית המשפט העליון המנדטורי, כאחד מהרכב שלושת השופטים שדנו בערעורו של אברהם סטבסקי מנאשמי משפט רצח ארלוזורוב, על הרשעתו בבית המשפט לפשעים חמורים, שבגינה נגזר עליו עונש מוות.
תולדות חייו

פרנסיס הוראס בייקר נולד באנגליה בשנת 1887. למד משפטים באנגליה ובשנת 1910 הוסמך ל"סוליסיטור" (תוארו של עורך דין המוסמך לעסוק בכל פעילות משפטית אך לא להופיע כטוען בבתי המשפט באנגליה, להבדיל מ"בריסטר" המוסמך להופיע ולטעון בבתי המשפט באנגליה). בייקר הגיע לארץ ישראל בראשית כיבוש הארץ על ידי הבריטים כמייג'ר – רב-סרן בצבא הבריטי, במסגרת "מינהל שטחי האויב הכבושים" ה- Occupied Enemy Territory Administration Occupied Enemy Territory Administration וכבר בשנת 1918 נתמנה לשופט. בשנת 1920 נתמנה לנשיא בית המשפט המחוזי בירושלים. בפברואר 1927 נתמנה באופן זמני לבית המשפט לערעורים. בדצמבר 1928 מילא במשך שבועיים את מקומו של זקן השופטים בעת שמייקל מקדונל היה בחופשה. בתחילת 1929 מונה לשופט בריטי שלישי בבית המשפט לערעורים.
בייקר הוכלל בהרכבים של בתי משפט מיוחדים שהורכבו לצורך דיון במשפטי רצח, ולצורך כך נשלח לבתי משפט במקומות שונים בארץ ישראל.
בייקר ישב בדין במשפטים שהסעירו את היישוב היהודי בשנות ה-30. הוא ישב, למשל, בהרכב בית הדין לערעורים שביטל את גזר דין המוות של שמחה חינקיס והיה אב בית הדין בבית המשפט לעניינים פליליים בשכם במשפטו של אבו ג'ילדה, שודד דרכים ערבי ששמו הפך למושג, שנדון עם שותפו למוות. בייקר גם ישב בהרכב השופטים בערעור של אברהם סטבסקי על הרשעתו ברצח ארלוזורוב, בו זוכה סטבסקי ב-20 ביולי 1934.
ביוני 1936 עזב השופט בייקר את ארץ ישראל ויצא לניגריה, שהייתה באותה תקופה מושבה בריטית, על מנת לכהן בה כשופט. לאחר מכן, בסוף 1955 התבקש על ידי מושל גמביה, פרסי וין-הריס, לעמוד בראש ועדת חקירה לבדיקת טענותיו של שר החינוך והרווחה פייר סאר נג'י נגד מפקד המשטרה הבריטית במושבה.
שיפוטו

בייקר היה בין השופטים שגילו יחס קולוניאלי אל תושבי הארץ, "הילידים" בעיניהם, ופסקו כי הדין האנגלי אינו חל בארץ ישראל. פסק דין נודע שהוציא שיקף את גישתו זאת. היה זה פסק דין שבייקר נתן בשנת 1930 בעניין ד"ר צזר חורי נ' עיריית חיפה. ד"ר חורי נפל לתוך שוחה פתוחה ונפצע. השופט בייקר פסק שאין לד"ר חורי זכות לפיצויים על פי המשפט האנגלי, מאחר שהמשפט העות'מאני אינו מכיר בפיצויים לנזקי גוף.
ב 7 בפברואר 1930 התפרסם בעיתון דבר מאמר מערכת בכותרת "אי אימון" ובו קבל העיתון על איפה ואיפה ביחסם של בתי המשפט המנדטוריים אל נאשמים ערבים ויהודים מנאשמי משפטי המאורעות. העיתון הביא כדוגמה את זיכויים של הנאשמים ברצח בני משפחת מקלף שנרצחו בדם קר, לעומת מעשיהם של שמחה חינקיס ויוסף אורפלי שנעשו כהגנה מפי תוקפים ונדונו למוות. היועץ המשטי לממשלת המנדט החליט להעמיד לדין את עורך העיתון ברל כצנלסון, אך מאחר שהוא שהה אז בחו"ל הועמד לדין סגן העורך זלמן רובשוב (לימים זלמן שזר נשיאה השלישי של מדינת ישראל). העבירה עליה הועמד רובשוב לדין הייתה עבירה על פקודת בזיון בית המשפט. האישום היה על "מאמרים הנוגעים בבירורים משפטיים התלויים ועומדים בבתי הדין, והעלולים להזיק לבירורים אלה ולהבזות את בתי הדין אשר לפניהם הם מתנהלים". השופטים במשפטו של רובשוב היו מייקל מקדונל ופרנסיס בייקר. פרנסיס בייקר בעל הגישה הקולוניאלית המתנשאית היה עזר כנגדו. ב-27 בפברואר 1930 הרשיעו השופטים את רובשוב, קנסו אות בשמונים לירות ארץ ישראליות, סכום כסף גדול באותה עת וחייבו את העיתון לפרסם התנצלות וכן תרגום מלא לעברית של פסק הדין. בנימוקי ההחלטה הזכירו השופטים החלטה משנת 1899 של הוועדה המשפטית של מועצת המלך בלונדון בה נאמר שבאנגליה עצמה תביעות על בזיון בית המשפט הן נדירות, אך פסקה כי:
כמו כן נכללה בפסק הדין פיסקה שהייתה בה התנשאות של השופטים על עורכי דבר, ילידי מזרח אירופה בעלי הדעות הסוציאליסטיות:
את הגישה, אותה ביטא במשפט רובשוב, כי ההלכה האנגלית בדבר בזיון בית המשפט אינה חלה על תושבי ארץ ישראל, החיל השופט בייקר גם על פרשת רצח ארלוזורוב, כאשר דן ב 12 ביולי 1934 שלושה עיתונים לקנסות כבדים באשמת עבירה על פקודת בזיון בית המשפט. האישום הוגש על כך שבכתבות שפרסמו היה כדי להשפיע על בית המשפט בדיון בערעורו של סטבסקי. את הירדן, ביטאון התנועה הרוויזיוניסטית קנס ב-75 לירות. את דאר היום, שנהג לבטא אהדה לתנועה הרוויזיוניסטית קנס ב-35 לירות, ואת עיתון מיוחד, שהיה שבועון עסק בפלילים וברכילות קנס ב-40 לירות.
הערות שוליים

↑  Appointments, פלסטיין בולטין, 18 בפברואר 1927
↑  Appointments, פלסטיין בולטין, 3 בינואר 1929
↑  Appointments, פלסטיין בולטין, 19 במאי 1929
↑  נידון למוות, דואר היום, 6 במרץ 1931
בבתי המשפט, דואר היום, 29 במרץ 1931
↑  בירור ערעורו של חינקיס, דבר, 9 במרץ 1930
↑
↑  "פסק דינו של דבר", דבר, 28 בפברואר 1930
קו 11 (הרכבת התחתית של מדריד)

קו 11 של הרכבת התחתית של מדריד (בספרדית: línea 11) הוא קו רכבת תחתית במערכת הרכבת התחתית של מדריד. הקו, שנפתח בשנת 1998 ממלא תפקיד חשוב במערכת ומקשר בין תחנות וקווים רבים במערכת הרכבת התחתית והרכבת הפרברית. הקו נוסע ברוב מסלולו מתחת לאדמה אך בפרברים הוא נוסע במסלול עילי. המסלול של הקו מסומן בצבע ירוק ופועלות בו 6 תחנות, לאורך 5 קילומטר מקצה לקצה.
קו 11 נפתח בשנת 1998, באותה השנה שבה נפתח גם קו 8. הייתה זאת שנה של תנופה עצומה בבניית המערכת. קווים רבים וביניהם קו 4 ו-1 שופצו והורחבו רבות באותה השנה.
זהו אחד הקווים הקצרים ביותר במערכת אך במסגרת השיפוץ המקיף שנעשה בו ב-2019 מתוכנן מסלול הקו להתארך בכמעט פי שניים ותחנות נוספות להתווסף אליו.
מסלול הקו

קו 11 הוא הקו היחיד שלא עובר כלל במרכז העיר. מסלולו מתחיל בדרום מערב מדריד ומסתיים בפרברים המערביים של העיר. הקו מקשר בין הפרברים המערביים לקו 6 משם ניתן להגיע לכל חלקי העיר במסלולו המעגלי של קו 6.
קו 10 (הרכבת התחתית של מדריד)

קו 10 של הרכבת התחתית של מדריד (בספרדית: línea 10) הוא קו רכבת תחתית במערכת הרכבת התחתית של מדריד. הקו, שנפתח בשנת 1961 ממלא תפקיד חשוב בשירות המערכת ומקשר בין תחנות וקווים רבים במערכת הרכבת התחתית והרכבת הפרברית. הקו נוסע ברוב מסלולו מתחת לאדמה אך בפרברים הוא נוסע במסלול עילי. סמל המסלול של הקו הוא בצבע כחול ופועלות בו 20 תחנות על 24 קילומטר מקצה לקצה.
אף על פי שמספר הקו הוא 10 הקו נפתח בפועל מיד לאחר פתיחתו של קו 4 שנים רבות לפני פתיחתם של שאר הקווים שעוכבו זמן רב.
מסלול הקו

הקו החוצה את מדריד מצפון לפרברים הדרומיים של מדריד מתחיל את מסלולו בצפון העיר בסמוך לקו התפר המפריד בין מדריד לפרבריה. הקו יורד בקו כמעט ישר לכיוון מרכז העיר ומקשר בין תחנות וקווים רבים. ממרכז העיר פונה הקו במסלול מעט אלכסוני לכיוון דרום מערב העיר תוך שהוא נפגש בתחנות הצטלבות עם קווים רבים נוספים של הרכבת התחתית של מדריד ושל הרכבת הפרברית של מדריד. הקו מגיע עד לפרברים הדרומיים ביותר של מדריד. שם, בתחנת אלקורקון הוא נפגש עם קו 12 ושם גם נמצאת תחנתו הסופית.
פרנטישק ראיטורל

פרנטישק ראיטורל (בצ'כית: František Rajtoral;‏ 12 במרץ 1986 – 23 באפריל 2017) היה כדורגלן צ'כי ששיחק בעמדת המגן הימני בקבוצות פריברם, באניק אוסטרבה, ויקטוריה פלזן, הנובר 96 וגזיאנטפספור ובנבחרת צ'כיה.
קריירת מועדונים

ראיטורל גדל במחלקות הנוער של קובוהוטה פריברם ופריברם. הוא החל את הקריירה המקצוענית שלו בקבוצה הבוגרת של פריברם במסגרת ליגת העל הצ'כית, במדיה ערך 15 הופעות ליגה והבקיע שער אחד. בשנת 2005 חתם בבאניק אוסטרבה מליגת העל הצ'כית, במדיה ערך 100 הופעות ליגה והבקיע 12 שערים.
ב-29 ביוני 2009 חתם ראיטורל בויקטוריה פלזן מליגת העל הצ'כית. הוא ערך 168 הופעות ליגה והבקיע 19 שערים במדי המועדון, וזכה עמו בליגת העל הצ'כית ובתארים נוספים.
ב-30 בינואר 2014 הושאל ראיטורל להנובר 96 מהבונדסליגה עד לתום עונת 2013/2014. ב-1 בפברואר ערך את הופעת הבכורה שלו במועדון, בניצחון 3-1 על בורוסיה מנשנגלדבך במסגרת המחזור ה-19 בליגה. בסך הכל ערך שבע הופעות ליגה במהלך תקופת ההשאלה.
ב-29 באוגוסט 2016 חתם ראיטורל בגזיאנטפספור מליגת העל הטורקית. ב-10 בספטמבר 2016 ערך את הופעת הבכורה שלו במועדון, בתיקו 0-0 נגד אדנאספור במסגרת המחזור השלישי בליגה לעונת 2016/2017. עד למותו ערך 12 הופעות ליגה.
קריירה בינלאומית

ראיטורל היה חלק מסגל נבחרת צ'כיה עד גיל 21 בטורניר אליפות אירופה עד גיל 21 בשנת 2007, וערך שלוש הופעות בטורניר.
ב-29 בפברואר 2012 ערך את הופעת הבכורה שלו בנבחרת צ'כיה הבוגרת, בתיקו 1-1 נגד נבחרת אירלנד במשחק ידידות. הוא נכלל בסגל נבחרת צ'כיה לטורניר יורו 2012, וערך שתי הופעות בטורניר.
בסך הכל ערך 14 הופעות במדי הנבחרת.
חיים אישיים

בשנת 2008 אובחן ראיטורל עם תסמונת התשישות הכרונית, ועבר טיפול במשך מספר חודשים. מחלתו חזרה בשנת 2014.
מותו

ב-24 באפריל 2017 נעדר ראיטורל מאימון קבוצתו גזיאנטפספור. הוא נמצא ללא רוח חיים בביתו לאחר ששם קץ לחייו יום לפני כן.
תארים

אליפות צ'כיה (4): 2010/2011, 2012/2013, 2014/2015, 2015/2016
הגביע הצ'כי (1): 2009/2010
הסופר קאפ הצ'כי (2): 2011, 2015
הערות שוליים

↑  Do Viktorie míří Rajtoral, do Baníku se vrací Varadi באתר Deník, ‏ 29 ביוני 2009 (בצ'כית)
↑  Football: Plzeň's Rajtoral sent to Hannover on loan באתר Radio Prague, ‏ 30 בינואר 2014 (באנגלית)
↑  Euro 2012: Injured midfielder Tomas Rosicky in Czech squad באתר BBC, ‏ 29 במאי 2012 (באנגלית)
↑  Czech Republic international Frantisek Rajtoral found dead after 'committing suicide' באתר דיילי טלגרף, 24 באפריל 2017 (באנגלית)
↑  Gaziantepsporlu Frantisek Rajtoral intihar etti באתר Fanatik, ‏ 24 באפריל 2017 (בטורקית)
| נבחרת צ'כיה – יורו 2012 |
| --- | --- | --- |
|  1 צ'ך •  2 גברה סלאסי •  3 קאדלץ •  4 סוכי •  5 הובניק •  6 סיבוק •  7 נציד •  8 לימברסקי •  9 רזק •  10 רוסיצקי •   11 פטרז'לה •  12 ראיטורל • 13 פלאשיל •  14 פילאר • 15 בארוש • 16 לשטובקה • 17 הובשמן • 18 קולר • 19 ייראצ'ק • 20 פקהארט • 21 לאפאטה • 22 דרידה • 23 דרובני • מאמן: בילק |  1 צ'ך •  2 גברה סלאסי •  3 קאדלץ •  4 סוכי •  5 הובניק •  6 סיבוק •  7 נציד •  8 לימברסקי •  9 רזק •  10 רוסיצקי •   11 פטרז'לה •  12 ראיטורל • 13 פלאשיל •  14 פילאר • 15 בארוש • 16 לשטובקה • 17 הובשמן • 18 קולר • 19 ייראצ'ק • 20 פקהארט • 21 לאפאטה • 22 דרידה • 23 דרובני • מאמן: בילק | צ'כיה |
צדק סביבתי

צדק סביבתי הוא שוויון חברתי בנוגע לצריכת משאבי טבע ולהשפעה של הסביבה על היחיד ועל תתי הקבוצות השונות בחברה. המושג לקוח ממדעי החברה.
הבסיס התאורטי למושג הצדק החברתי קשור בצורה הדוקה לתנועה למען צדק חברתי. המושג עצמו נשמע לראשונה בתחילת שנות ה-80 בארצות הברית. לא ניתן להצביע על נקודת מסוימת בה התחיל הרעיון, אלא יש לראותו כהתפתחות איטית מתוך עשרות מאבקים של ארגונים סביבתיים וחברתיים. המונח מבטא קפיצת מדרגה אידאולוגית של התנועה הסביבתית ומעבר ממאבקים של שמירה והגנה על טבע מקומי להכרזת מלחמה כוללת כנגד "חוסר השוויון והפוגענות הבאים לידי ביטוי בתרבות הצריכה המערבית הקפיטליסטית".
ב-1993 הרשות להגנת הסביבה בארצות הברית (EPA) הגדירה אותו כך:
"מתן טיפול הוגן ומעורבות בעלת משמעות של כלל האוכלוסייה ללא קשר למוצא, צבע, לאום או הכנסה; בהתייחס לפיתוח, יישום ואכיפה של חוקים סביבתיים, תקנות ומדיניות.
טיפול הוגן פירושו שאף קבוצת אוכלוסין, כולל קבוצות מיעוטים אתניות או סוציו-אקונומיות, צריכה לשאת בחלוקה לא פרופורציונלית של השלכות סביבתיות שליליות הנגרמות מפעולות תעשייה, רשויות מקומיות או מביצוע תוכניות ומדיניות ברמה המקומית, האזורית והלאומית.
מעורבות משמעותית פירושה:
מתן הזדמנות ממשית לתושבי הקהילות הנפגעות לקחת חלק בהחלטות בנוגע לפעילות המשפיעה על סביבתם ועל בריאותם.
תרומת הציבור יכולה להשפיע על החלטות הרשויות.
דאגות של כל השותפים המעורבים יילקחו בחשבון בתהליך קבלת ההחלטות.
מקבלי ההחלטות יסייעו למעורבותם של הנפגעים.
צדק סביבתי הוא מטרה שיש להשיגה עבור כל יחיד וקבוצות אוכלוסייה ברחבי המדינה. צדק סביבתי יושג כאשר כל אדם, ללא קשר למוצאו, תרבותו או הכנסתו, ייהנה מאותה מידה של הגנה מפני סיכונים סביבתיים ומגישה שווה לתהליך קבלת ההחלטות להיות זכאים לסביבה בריאה בה חיים, לומדים ועובדים".
ביקורת

באופן מסורתי, ארגונים להגנת הסביבה התעסקו בעניינים אקולוגים טהורים, כגון, שימור חיות בר ושמורות טבע, התפוצצות אוכלוסין, עיור וצריכת אנרגיה. מבקריו טוענים כי מושג הצדק החברתי מטה את תשומת הלב של הארגונים הירוקים מהמטרות האקולוגיות אל שיקולים אנתרופומורפיים של גזענות, פערי מעמדות, וסקסיזם, כל זאת מפני ששיקולים אלו גורמים לחוסר שוויון בנטל הסביבתי. לשיטת המבקרים הטיית תשומת הלב הזו נובעת מרצון להיות "פוליטיקלי קורקט" וגורעת מהמשאבים המופנים למטרות הסביבתיות ה"אמיתיות". נשמעו גם טענות נגד גישה בלתי מדעית שרווחת בארגוני הצדק הסביבתי לגבי טיב הקשר בין פגיעה סביבתית לבריאות קבוצות מעוטי יכולת למיניהן. לדוגמה, אודות המתאם שנמצא בין שכבות חברתיות חלשות למפגעים סביבתיים נטען כי הגורם הוא לא הקלות בה הממסד יכול לפגוע בשכבות אלו אלא כי השכבות החזקות יותר פשוט מצליחות לברוח או להתגבר על הפגיעה.
ישנה גם ביקורת מכיוון חסידי האקולוגיה העמוקה הטוענים כי כדי לפתור את משבר הסביבה מן השורש יש להתנער כליל מההתמקדות האנתרופוצנטרית בבני האדם והבעיות שלהם.
ראו גם

אקולוגיה חברתית
פרנטרי גלי

| --- | --- |

 מדינה:  אוסטרליה אוסטרליה
 חבל ארץ:  ויקטוריה (אוסטרליה) ויקטוריה
 עיר אם:  מלבורן
 תאריך ייסוד:  1880
 שטח:  15.9 קמ"ר
 גובה:  125 מטרים
 אוכלוסייה:  ‏
  ‑ בפרוור:  27,398 (10 באוגוסט 2021)
 קואורדינטות:  37°52′44″S 145°16′59″E﻿ / ﻿37.87889°S 145.28306°E﻿ / -37.87889; 145.28306
 אזור זמן:  Australia/Melbourne
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןפרנטרי גלי(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןפרנטרי גלי(למפת ויקטוריה רגילה) מלבורן ג'ילונג בלאראט בנדיגו מילדורה שפרטון וורנמבול טרארלגון ניו סאות' ויילס א ו ה ד ר ו מ י ת  הבירה מצר בספרנטרי גלי(למפת ויקטוריה מוגדלת) מלבורן ג'ילונג בלאראט בנדיגו מילדורה שפרטון וורנמבול טרארלגון ניו סאות' ויילס א ו ה ד ר ו מ י ת  הבירה מצר בספרנטרי גלי  he tabBackground:;tabBorder:#aaa;defaultTab:0;
 
פרנטרי גלי (באנגלית: Frentree Gully) הוא פרוור של מלבורן, אוסטרליה במדינת ויקטוריה. הפרוור ממוקם במורדות רכס הדנדנונג.
סביבה

מאפייני הסביבה הטבעית של הפרוור הם חלקים מהפארק הלאומי של רכס הדנדנונג, אשר מהווים תפאורת רקע, במיוחד עבור חלקו הכפרי של הפרוור. חלקים חשובים בפארק זה כוללים "גבעת עץ אחד", שביל קוקודה - שביל זיכרון לזכר שביל קוקודה במלחמת העולם השנייה. המקום מהווה גם אתר לפיקניקים ופעילות ספורטיבית.
היסטוריה

פרנטרי גלי, בתחילה נקרא פרן פרנטרי גלי, על שם הערוץ העובר מ"גבעת עץ אחד" אל עיירת פרנטרי גלי עילית. הנוף הציורי ושופע צמחייה החל למשוך מבקרים עוד בשנות 1870. בשנת 1882 הערוץ הותר לשימוש ציבורי. החל משנת 1880 העיירה גדלה, חנויות הוקמו, בתי מלון, כנסיות ובית ספר. עם הגעת קו הרכבת (המשך של קו לאחד מפרבווי מלבורן - רינגווד) בשנת 1889, האזור הפך נגיע יותר למבקרים.
בתחילה הקו הסתיים בפרנטרי גלי עילית, עם קו צר המגיע לגמברוק ב-1900. מחוז פרנטרי גלי הוכרז בשנת 1889. משרדי המחוז הישנים, בפרנטרי גלי, שוחזרו וכעת מאכלסים את שירות הבריאות הקהילתי. בעבר שימשו המבנים גם כספרייה.
המבלסייד הומסטד, בדרך אוליבבנק, הוא אתר הבסיס של אגודת נוקס. האתר נבנה בשנות 1890 ומהווה מוזיאון מקומי. המוזיאון מציג אוסף מרשים של מסמכים היסטוריים ותמונות משנות 1800.
ריהוט, מכשור וציוד חקלאי מקורי המשקף את חיי החלוציות ופיתוח של האזור. המלסייד פתוח כל יום ראשון מ-1 בצהריים ועד 4 אחר הצהריים.
בתחילת שנות 1900, 180 האקרים של פארק קנט שימשו למרעה, חקלאות, גידול שיבולת שועל ושמירת משק חי.
קהילה

בפרוור ישנה ספרייה קהילתית ומרכז קהילתי, בה נערכים פסטיבלים בחודש מרץ כל שנה.
בפרוור ישנם גם שני פאבים, בבורווד ואזור קניות בשם מאונטיין גייט.
כמו כן גם כפר גמלאים בשם אמארו.
מרכול קהילתי ממוקם ברחוב אלפין 18, הוקם על ידי מרכז חלומות בייסייד כדי לספק מצרכים למוגבלי תנועה בקהילה במחירים סבירים. שירות זה זמין לכולם ולא רק לבעלי מגבלות בריאותיות. הארגון פועל ללא מטרות רווח.
ספורט

הפעילות ספורטיבית בפרוור היא קריקט, נטבול, כדורסל, פוטבול, בייסבול, טניס, שחייה, טניס שולחן, כדורת דשא והתעמלות קרקע.
קבוצות קהילתיות

הקבוצות הקהילתיות בפרוור הן הצופים, רוטרי ומועדון פרובס.
חינוך

בתי הספר כוללים (בית הספר השני פרנטרי גלי (7–12), נסגר ב-2007), קולג' סט. ג'וזף (בנים קתוליים, 7-12), ושבעה בתי ספר כולל ווטלוויו, פרנטרי גלי צפון, פארק קנט, סט. ג'ון הבפטיסט ופירהילס.
תחבורה

בפרוור ישנה תחנת רכבת הממוקם ברחוב סטיישן, ליד מתחם הקניות. שירות אוטובוסים גם כן פועל.
ציר ה-HPA

איור 1: פעילות ציר ההיפותלמוס-בלוטת יותרת המוח-בלוטת יותרת הכליה (ציר ה-HPA)
ציר ההיפותלמוס-בלוטת יותרת המוח-בלוטת יותרת הכליה, או ציר ה-HPA, הוא מערכת הדחק העיקרית בגוף, ומתאר מערכת תגובה הורמונלית (נוירואנדוקרינית) שמעורבת בייצור הורמון הדחק קורטיזול על ידי בלוטת האדרנל. ציר ה-HPA מורכב מההיפותלמוס (H), בלוטת יותרת המוח (מבנה דמוי אפונה אשר ממוקם מתחת לתלמוס ונקרא באנגלית – Pituitary מכאן האות P), ובלוטות האדרנל (A) (איברים קטנים דמויי מטבע הממוקמים מעל הכליות). מערכת דחק זו נמצאה במגוון יצורים, כולל בני אדם. באמצעות הפעלת מנגנון אשר מוביל להגברת שחרור קורטיזול, ציר ה-HPA משפיע על שינוע ואגירה של אנרגיה באיברים ורקמות בגוף באופן שיאפשר התמודדות אופטימלית עם מצבי דחק. בנוסף, מעורב ציר ה-HPA בתהליכים במערכת העצבים המרכזית כמו למידה, זיכרון ורגשות וכן מווסת פעילות במערכת העיכול ובמערכת החיסון.